Radionica: Prilike za projekte kroz EUREKA program i usluge Europske poduzetničke mreže
2014-06-30 10:15 - 2014-07-01 10:15 (Europe/Zagreb)
Radionicu organizira Ured za transfer tehnologije Sveučilišta u Splitu i Hrvatska agencija za malo gospodarstvo, inovacije i investicije (HAMAG-BICRO), a namijenjena je svima zainteresiranima za prijavu projekata razvoja novih proizvoda, usluga ili procesa kroz EUREKA program.
Radionica će se održati u ponedjeljak, 30. lipnja 2014. s početkom u 12,30 sati. Za sudjelovanje molimo da se prijavite na sljedećoj poveznici, a program događanja možete pronaći ovdje.

Treća radionica iz projekta IMAGEEN - optimizacija ambalaže u sektoru prehrambene industrije i proizvodnje pića
2014-07-03 15:03
Projekt IMAGEEN i Danube Pie su financirani su od strane Europske komisije unutar Programa za poduzetništvo i inovacije (CIP), a namijenjeni su obiteljskim poljoprivrednim gospodarstvima, malim i srednjim tvrtkama te obrtima koji koriste proizvode ili zbrinjavaju ambalažu za pića i prehrambene proizvode ili na neki drugi način sudjeluju u vrijednosnom lancu. Projekt predstavlja i promovira optimizaciju ambalaže u sektoru prehrambene industrije i proizvodnje pića te potiče proizvođače na promjene u ranoj fazi dizajna proizvoda.
Uključivanjem u projekt IMAGEEN pruža Vam se prilika za boljom i ekološki prihvatljivijom ambalažom čime možete postići konkurentno i održivo poslovanje, biti usklađeni sa postojećim i nadolazećim normama, dobiti natječaj u zelenoj nabavi te, u konačnici, zaposliti nove djelatnike i ostvariti rast tvrtke.
Nakon uspješno održane prve dvije radionice, Tera Tehnopolis, kao nacionalni nositelj projekta IMAGEEN, organizira radionicu u Osijeku, u prostorijama Tera Tehnopolis, Trg Ljudevita Gaja 6, 03.07.2014. s početkom u 09,00 h.
Prijavite se na radionicu u kojoj ćemo utvrditi Vaše potrebe, a najkvalitetnijim projektima ponuditi razvoj ambalaže za njihove proizvode. Sudjelovanje na radionici je besplatno, a svoju prijavu možete izvršiti slanjem prijavnice putem elektroničke pošte imageen[@]tera[.]hr ili faksom na broj 031/251-005. Sve ostale informacije možete dobiti kontaktom na broj telefona 031/251-011.

Poslovni razgovori na Fashion Week u Amsterdamu
2014-07-13 16:13 - 2014-07-14 16:13
Europska poduzetnička mreža u Nizozemskoj i ove godine organizira B2B razgovore u sklopu sajma Modefabriek od 13-14 srpnja 2014., a za vrijeme Mercedes-Benz FashionWeek u Amsterdamu.
Modefabriek je vodeći inovativni i karakterističan B2B sajam mode u Benelux regiji. Sajam posjeti preko 19.000 profesionalnih posjetioca iz Nizozemske, Europe i prekomorskih zemalja, gdje se izlaže preko 600 brendova. FashionWeek je izvrsna prilika za umrežavanje i upoznavanje nizozemske modne scene te istraživanje poslovnih prilika.
Kako ne bi lutali u potražnji za poslovnim prilikama, EEN Nizozemska je organizirala B2B poslovne razgovore (cca 20 minuta) s unaprijed odabranim sugovornicima po Vašem izboru.
Više informacija o sajmu i sudjelovanju te odabiru poslovnog partnera za razgovore možete vidjeti na:https://www.b2match.eu/fashionmatch-2ndedition

Radionica: Razmjena dobre prakse inovativnih poduhvata
2014-08-27 14:54
HAMAG BICRO organizira radionicu „Razmjena dobre prakse inovativnih poduhvata“ koja će se održati 27. kolovoza 2014. u Zagrebu, Radnička 50, Forum Zagreb (Green Gold).
Na radionici će se obrađivati teme vezane uz prijavu i provedbu projekata za istraživanje i razvoj. Predstavnici tvrtki koje su uspješno prijavile, provele i ostvarile očekivane rezultate u relizaciji više inovativnih projekata i sudionici okruglog stola moći će raspraviti probleme s kojima ste se susreću u nekoj od faza inovativnog procesa i na koji način iste prevladavaju.
U prilogu je program radionice, a registrirati se možete direktno preko ovog linka.

Poslovni susreti u sklopu Sajma drvne industrije u Klagenfurtu, 4.rujna 2014.
2014-09-04 14:38
Gospodarska komora Koruške i Gospodarska komora Austrije u suradnji s Novom mrežom komora regije Alpe – Adria i Europskom poduzetničkom mrežom, pozivaju Vas na poslovne susrete iz sektora drvne industrije i šumarstva, koji će biti održani 4.rujna u Klagenfurtu.
Poslovni susreti će biti organizirani u sklopu Međunarodnog sajma drvne industrije 2014, a HGK i Europska poduzetnička mreža Hrvatske podržavaju ovo događanje.
Poslovni susreti su namijenjeni širokom spektru tvrtki iz Austrije, Njemačke, Švicarske, Italije, Slovenije, Mađarske, Italije i Hrvatske te predstavnicima javne ovlasti iz sektora drvne gradnje i šumarstva.
Glavne teme:
• Drvna gradnja i proizvodi
• Šumarski alati, zaštita na radu, sigurnost i sprečavanje nezgoda na radu
• Tehnike sječe drva
• Tehnologije za pilane
• Mjerenje drva („wood measurement“) i IT
• Bioenergija
• Transport & logistka
Prijava za poslovne susrete vrši se on-line putem linka http://www.b2match.eu/timberfair2014, gdje možete dobiti sve dodatne informacije te program događanja.
Sudjelovanje na poslovnim susretima je besplatno.
Za sva dodatna pitanja možete kontaktirati Sandu Filipović, ŽK Rijeka sfilipovic@hgk.hr ; tel: 051/ 209 154

CeBIT Bilişim Eurasia, poslovni razgovori u Istanbulu
2014-09-11 11:46
U sklopu sajma CeBIT Bilişim Eurasia u Istanbulu, od 11-13. rujna 2014. partneri iz EEN Istanbul organizirat će poslovne razgovore za IT tvrtke iz 40 tak zemalja (B2B).
Registracije za prijavu su otvorene do 5. rujna 2014. na sljedećem linku.
CeBIT Bilişim Eurasia će još jednom biti “Mjesto susreta ICT industrije”. Okupit će na jednom mjestu ICT tvrtke, državne institucije i medije iz Euroazije.
Grane koje sajam pokriva: tekstil, logistika, strojevi, turizam, obrazovanje i zdravstvo. Ovdje možete vidjeti više informacija o sajmu.

Poziv na međunarodne poslovne susrete u sklopu 47.Međunarodnog sajma u celju MOS
2014-09-11 16:27
Slovenska komora za obrt i malo gospodarstvo u suradnji s Europskom poduzetničkom
mrežom, Novom mrežom komora regije Alpe – Adria i projektom ICON,
Vas pozivaju na Međunarodne poslovne susrete u sklopu 47. Međunarodnog sajma u Celju (MOS).

Sajam će se održati u razdoblju od 10. – 15.rujna, dok će se međunarodni poslovni susreti između tvrtki održati 11.rujna. HGK i Europska poduzetnička mreža Hrvatske podržavaju događanje u ulozi suorganizatora.
Sektori koji će biti zastupljeni na ovim poslovnim susretima su:
Obnovljivi izvori energije Prerada metala Graditeljstvo Prerada drva Elektro industrija Plastika
Prednosti sudjelovanja na poslovnim susretima:
Mogućnost upoznavanja potencijalnih poslovnih partnera u samo jednom danu – uštedite vrijeme i novac tražeći pravog poslovnog partneraUnaprijed dogovoreni i određeni termini sastanaka sa željenim partnerima..
Sudjelovanje na poslovnim susretima je besplatno.
Sve dodatne informacije o događanju možete pronaći na linku putem kojeg se također vrši i on-line prijava:
https://www.b2match.eu/slovenia2014.
U slučaju poteškoća pri prijavi ili dodatnih pitanja, kontaktirajte:
Sandu Filipović, sfilipovic@hgk.hr; tel. 051/ 209 154
Jelenu Ravlić, jravlic@hgk.hr; 01/ 4606 824

Informativna radionica Obzor 2020- prilika za poduzetnike" u MINPO-u
2014-09-16 09:00 - 17:00
Ministarstvo poduzetništva i obrta i Hrvatska agencija za malo gospodarstvo, inovacije i investicije zajednički organiziraju informativnu radionicu „Obzor 2020- prilika za poduzetnike”, koja će se održati u Zagrebu, 16. rujna 2014. godine u Kino dvorani MINPO-a, Ulica grada Vukovara 78. Na informativnoj radionici poduzetnicima će biti predstavljene mogućnosti koje im se pružaju putem natječaja u okviru Instrumenta za male i srednje velike poduzetnike (SME Instrument) iz programa Obzor 2020. SME Instrument je specifično osmišljen za visoko inovativne male i srednje velike poduzetnike s ambicijom proboja na međunarodno tržište, koji svoju kvalitetnu poslovnu ideju žele pretvoriti u tržišno uspješan proizvod. Ovaj program tvrtkama pruža cjelovitu financijsku podršku kroz sve faze inovacijskog ciklusa.
Informativnu radionicu otvorit će Gordan Maras, ministar poduzetništva i obrta. Detaljan program radionice možete preuzeti putem poveznice.
Pozivaju se sve inovativne male i srednje velike tvrtke da sudjeluju na radionici. Prijave se zaprimaju do 15.09.2014. na e-poštu Snjezana.Ivic-Pavlovski@minpo.hr.

Sedma Međunarodna konferencija na temu transfera tehnologije
2014-09-17 10:25 - 16:00
Centar za transfer tehnologije i inovacije pri Institutu Jožef Stefan, u suradnji sa Slovenskom trgovinskom i industrijskom komorom poziva Vas na sedmu Međunarodnu konferenciju na temu transfera tehnologije koja će se održati 17,. rujna 2014. u kongresnom centru Brdo, blizu Kranja.
Ovogodišnja Konferencija će se fokusirati na ocjenjivanju tehnologija za stjecanje financijskih sredstava te će se uhvatiti u koštac s pitanjima o tome kako pronaći i predstaviti vrijednost vašeg intelektualnog vlasništva međunarodnim partnerima, kupcima i investitorima, kako testirati i mijenjati svoju ideju i proizvod na tržištu i kako razvijati start-up model poslovanja, lansiranje novih proizvoda ili licenciranja poslovni slučaj na temelju znanstvenih istraživanja, inovacija ili industrijske suradnje istih.
Tijekom konferencije, biti će uručena posebna nagrada za inovaciju s najvećim komercijalnim potencijalom te će biti organizirana i start-up radionica. Osim toga, održati će se i međunarodni poslovni susreti, koji će omogućujući predstavnicima tvrtki i istraživača susret u skladu s unaprijed definiranim rasporedom na kojima će raspravljati o tehnološkim rješenjima, izumima i komercijalno zanimljivim projektima.
Prijavu na konferenciju možete izvršiti putem poveznice.

Pozv na radionicu i B2B događaj tijekom 22.Međunarodne konferencije o softveru, telekomunikacijama i računalnim mrežama - Softcom 2014
2014-09-18 10:19
Ured za transfer tehnologije kao jedan od partnera konzorcija Europske poduzetničke mreže Hrvatske, organizira u četvrtak, 18.rujna poslovne susrete u sklopu 22.Međunarodne konferencije o softveru, telekomunikacijama i računalnim mrežama – SoftCom 2014.
Osim Europske poduzetničke mreže, ovo događanje podržava i projekt pod nazivom TTAdria – Technology transfer infrastructure in the Croatian Adriatic Region.

Mjesto održavanja poslovnih susreta : Radisson Blu Split, Put Trstenika 19
Sudionici: ICT tvrtke, druge tvrtke u potrebi za ICT rješenjima, istraživači zainteresirani za pronalaženje projektnih partnera
Zašto sudjelovati? Događanje “Inovacije u ICT-u” je jedinstvena prilika za umrežavanje sudionika, gdje imaju mogućnost raspraviti i razviti nove projektne ideje o ICT-u na međunarodnoj razini, steći nove lokalne i prekogranične kontakte, inicirati suradnju sa znanstvenicima i tvrtkama, dobiti najnovije informacije o programima financiranja, olakšati formiranje projektnih konzorcija za nadolazeće H2020 natječaje i promovirati svoje rezultate istraživanja, tehnologije i know-how.
Sudjelovanje na poslovnim susretima je besplatno, a prijave se mogu izvršiti putem linka:
http://softcom.talkb2b.net/

Poziv za poslovne susrete B2B@AdriaFair, Jadranski sajam Budva, 26.rujna 2014.
2014-09-26 11:33
Europska poduzetnička mreža u Crnoj Gori – Direkcija za razvoj malih i srednjih poduzeća u suradnji s Jadranskim sajmom Budva pozivaju Vas da sudjelujete u međunarodnim poslovnim susretima – B2B@AdriaFair, koji će se organizirati u okviru 16. Sajma Biznisa u Budvi, 26. rujna 2014.godine na Jadranskom sajmu.
Međunarodni poslovni susreti imaju za cilj dodatno pomoći domaćim firmama da lakše dodju do ino-partnera u okviru sajma. Firme koje se prijave, moći će same izabrati potencijalne partnere prema njihovim karakteristikama i iskazanom interesu za suradnju. Na osnovu ovog izbora, organizator svakom sudioniku dodjeljuje popis sastanaka s točno određenim mjestom, vremenom i informacijama o potencijalnim partnerima, nekoliko dana unaprijed.
Pored osnovne ciljne grupe – predstavnika malog i srednjeg poduzetništva, na sajmu, koji se održava od 24.-28. rujna 2014. (a obuhvaća sajam graditeljstva, sajam energetike, sajam sigurnosti, sajam vode, i sajam interijera i dizajna) će biti predstavnici poslovnih banaka, osiguravajućih društava, investicijskih fondova, obrazovnih institucija, medija, državnih institucija, lokalnih samouprava.
Sajam prate brojne radionice, konferencije i okrugli stolovi.
B2B@AdriaFair želi potaknuti poduzeća da uspostave kontakte, razmijene iskustva i ugovore poslovnu suradnju.
Sudjelovanje na događaju je besplatno, a sudionici moraju sami osigurati ulaznicu za sajam i pokriti eventulane troškove prijevoza i smještaja u Budvi.

Prijavu za međunarodne poslovne susrete B2B@Adria Fair možete izvršiti putem linka: http://AdriaFairB2B.talkb2b.net
Rok za registraciju sudionika je 18. rujna 2014.
Za sve dodatne inforamcije, kontaktirajte:
Jelena Ravlić, Europska poduzetnička mreža Hrvatske, jravlic@hgk.hr

Poslovni razgovori za strojare "Contact-Contract"
2014-09-30 14:30
Poslovni razgovori će se održati 30.09-1.10. 2014. u Brnu, Češka, u okviru Međunarodnog sajma strojarstva „MSV 2014“ (International Engineering Fair), vodećeg industrijskog sajma u Središnjoj Europi sa više od 1.500 izlagača i 75.000 posjetitelja iz 59 zemalja svijeta (www.bvv.cz/en/msv).
Posjetitelji sajma plaćaju kotizaciju od 40 €, a izlagači sajma 20 €. Kotizacija uključuje usluge prevođenja, besplatan ulaz na sajam i druge pogodnosti. Zainteresirani za sudjelovanjem na B2B razgovorima, izravno se prijavljuju na Internet stranicama event-a: kk2014.converve.com/p_registration.php
Za detaljnije obavijesti možete se obratiti Jeleni Ravlić na e-mail jravlic@hgk.hr ili telefon 01/ 4606 824.

Radionica na temu upravljanja intelektualnim vlasništvom
2014-10-02 08:30 - 2014-10-03 17:34
Ured za transfer tehnologije Sveučilišta u Splitu (UTT) u suradnji s IPR Helpdesk-om i Europskim patentnim uredom (EPO) organizira 2. listopada 2014. godine u multimedijalnoj dvorani na drugom katu sjevernog tornja Sveučilišne knjižnice u Splitu radionicu na temu upravljanja intelektualnim vlasništvom.
Radionica u Splitu zadnja je u nizu sličnih radionica koje je IPR Helpdesk organizirao ove godine. Osim Splita radionice su redom organizirane u Beogradu, Varšavi, Berlinu, Oxfordu i San Sebastianu.
Program događanja i obrazac za registraciju možete pronaći na internetskim stranicama Europskog IPR Helpdeska.
Pozivamo Vas da se prijavite i da proslijedite poziv svima onima za koje mislite da bi im ovakva radionica bila zanimljiva.

Poslovni susreti industrije i istraživača informacijske i komunikacijske tehnologije
2014-10-03 08:00 - 2014-10-04 17:00
Centar za istraživanje, razvoj i transfer tehnologije Sveučilišta u Zagrebu u suradnji s Hrvatskom gospodarskom komorom, Hrvatskom agencijom za malo gospodarstvo, inovacije i investicije, Agencijom za mobilnost i programe Europske unije i Hrvatskom udrugom poslodavaca organizira događanje (brokerage events) s ciljem povezivanja industrije i istraživača.
Sudionici će imati priliku održati kratke sastanke s potencijalnim partnerima u svrhu zajedničke prijave na natječaj ili ostvarenja suradnje na nekom drugom području. Dodatno, na događanju će dobiti informacije o mogućnostima financiranja u sklopu poziva na natječaj za područje “Informacijske i komunikacijske tehnologije“ u programu Obzor 2020.
Susreti se odvijaju u sklopu projekta BISTEC – Building innovation support through efficient cooperation network, a sudjelovanje je besplatno. Broj sudionika je ograničen, a zadnji rok za prijavu je 01. listopad 2014.
Događanje će se odvijati u dva dijela kroz kratka tematska predavanja i unaprijed zakazane sastanke (susreti poslovnog umrežavanja). Svaki sudionik događanja dobiti će unaprijed pripremljeni raspored susreta odnosno kratkih 5- minutnih sastanaka. Raspored sadrži ime sugovornika i broj stola za svaki pojedini sastanak. Cijeli proces će biti vođen i koordiniran, a organizatori će vam biti na raspolaganju tokom cijelog događaja. Sastanci su zamišljeni kao kratki kako bi sugovornici imali priliku razgovarati sa što većim brojem potencijalnih partnera, te s njima razmijeniti informacije o tvrtki ili instituciji koju predstavljaju. Na taj način realizirati će se veći broj susreta i ostvariti mnoštvo kontakata iz kojih se mogu razviti različiti oblici suradnje.
Više informacija možete saznati putem poveznice.

Poslovni susreti mikropoduzetnika u Veneciji 6. i 7. listopada 2014.
2014-10-06 08:00 - 2014-10-07 17:00
Dana 6. i 7. listopada 2014. u Venceiji (Italija) održati će se drugo izdanje poslovnih susreta u okviru događanja pod nazivom Izložba mikro poduzetništva (eng. Micro Enterprise Showroom).
Ovo Izložba će obuhvatiti različite događaje s ciljem informiranja i educiranja tvrtki dok će poslovni susreti služiti kao platforma za istraživanje mogućnosti za suradnju i uspostavu međunarodnih partnerstva. Poslovni susreti organizirani su s ciljem povezivanja tvrtki iz svih sektora na međunarodnoj razini. Prošlogodišnji poslovni razgovori okupili su 100 tvrtki iz 9 zemalja koji su ukupno održali 425 sastanaka.
Prednosti sudjelovanja na poslovnim susretima:
– organizirana 2 dana ciljanih B2B poslovnih susreta,
– optimizacija sudjelovanja s mogućnošću ugovaranja sastanaka unaprijed,
– zastupljenost velikog broja država i sektora,
– povećanje vidljivosti među izlagačima i posjetiteljima,
– profesionalna pomoć i savjetovanje koordinacijskog osoblja prije, za vrijeme i nakon događanja
Sudjelovanje na ovom događanju je besplatno.

Organizator je Europska poduzetnička mreža Udruga gospodarskih komora regije Veneto – Eurosportello, a suorganizator je Europska poduzetnička mreža Gospodarske komore Velikog Vojvodstva Luksemburga, Salone d’Impresa S.p.a, Regija Veneto te Mreža venecijanskih počasnih konzula.

Više informacija o samom događanju kao i o procesu prijave na poslovne susrete, možete pronaći putem poveznice.

Saznajte sve o izvorima financiranja EU projekata
2014-10-15 08:00 - 2014-10-16 17:00
Konferencija: Izvori financiranja EU projekata – mogućnosti i izazovi
Datum: 15.10.2014.
Mjesto: Forum Zagreb, Green Gold, Radnička cesta 50, Zagreb
Vrijeme: 9:00-15:00
Cilj je konferencije upoznati potencijalne korisnike EU fondova sa svim novostima i mogućnostima te bankarskim uslugama vezanim uz financiranje njihovih projekata kao i iskustvima iz drugih zemalja članica, kako bi spremno dočekali prve natječaje koji se očekuju koncem ove ili početkom sljedeće godine.
Najznačajniji izazov koji stoji pred potencijalnim korisnicima EU fondova, bili oni poduzetnici ili jedinice lokalne i regionalne samouprave, jest osiguranje sredstava za zatvaranje cjelokupne financijske konstrukcije projekta.
Uz dostupna EU sredstva, za uspješnu provedbu projekta potrebno je osigurati i udio vlastitog učešća korisnika u projektu, te u velikoj većini slučajeva i sredstva kojima će se osigurati financijska likvidnost tijekom provedbe projekta, odnosno premostiti razdoblje od prijave troškova relevantnom Ugovornom tijelu do isplate sredstava korisniku za pokriće istih.
Hrvatski poduzetnici su u pretpristupnom razdoblju do sredstava za vlastito financiranje najvećim dijelom dolazili kroz vrlo povoljne kreditne programe HBOR-a bilo izravno, bilo putem poslovnih banaka. U novom proračunskom razdoblju, HBOR će nastaviti s pružanjem proaktivne podrške korisnicima EU projekata, i to onih koji se financiraju sredstvima Europskih strukturnih i investicijskih fondova.

Mogućnosti za povezivanje poduzeća na poslovnim susretima u Poljskoj!
2014-10-16 08:30 - 2014-10-19 17:30
Hrvatska gospodarska komora, Županijska komora Split kako partner znanstvenog i tehnološkog parka u Poznanu (Poljska) pri Europskoj poduzetničkoj mreži, poziva poduzetnike, istraživače i predstavnike lokalne uprave i samouprave na sedme po redu gospodarske susrete Eco–Match 2014 – BrokerageEvent (16. listopada 2014 u Poznanu, Poljska).
U posljednjem izdanju Eco- Match gospodarskih susreta sudjelovalo je 79 sudionika iz 8 zemalja, te se ostvarilo više od 200 sastanaka. Mnogi sudionici su na sastancima ostvarili plodonosnu poslovnu suradnju.
Tijekom najvećeg međunarodnog sajma srednje Europe za zaštitu okoliša POLEKO 2014 u Poznanu, u četvrtak 16. Listopada 2014 (u konferencijskoj sali World Trade Centra Poznan, na adresi Bukowska 12), pronalazak rješenja za najkompliciranije probleme u ovom području postati će stvarnost.
Sastanci predstavljaju odličnu priliku predstavljanja novih proizvoda, poslovnih ideja ili tehnologije te pronalaska partnera koji su vam u mogućnosti pomoći u razvijanju istih.
Znanstveno-tehnološki park u Poznanu u suradnji s partnerima u mreži će za vas organizirati individualne, potpuno besplatne poslovne susrete sa poduzetnicima, stručnjacima u području istraživanja i razvoja te predstavnicima europskih institucija koji se bave pročišćavanjem voda, otpadnim vodama, recikliranjem, otkrivanjem zagađenja, obnovljivom energijom itd. Kako bi Vam bili u mogućnosti pronaći adekvatne partnere bitno je da se prijavite i popunite što detaljnije ono što nudite i tražite u području tehnologije te istraživanja i razvoja.
Ukoliko ste zainteresirani molim da se što prije registrirate, a najkasnije do 30.rujna 2014 na sljedećem linku: http://www.b2match.eu/eco–match2014.
Na gore navedenoj stranici također možete pronaći već registrirane sudionike kao i više informacije o samom događanju.
Za bilo kakva pitanja stojimo Vam na raspolaganju: Nataša Bušić, nbusic@hgk.hr, 021 321 143.
Glavni organizator – kontakt:
The Poznan Science and Technology Park of the Adam Mickiewicz University Foundation
ul. Rubież 46
61-612 Poznań

Poziv na poslovne susrete u sklopu Pula Boat Fair
2014-10-16 10:40
Poziv na poslovne susrete u sklopu sajma
Pula Boat Fair, 16. listopada 2014.
Hrvatska gospodarska komora i Europska poduzetnička mreža Hrvatske sa zadovoljstvom Vas pozivaju da sudjelujete na poslovnim susretima koji će se održati 16. listopada 2014 u sklopu Pula Boat Fair-a u Marini Veruda Pula.
Poslovni susreti predstavljaju jedinstvenu mogućnost povezivanja tvrtki iz različitih zemalja koje djeluju u istom sektoru, s ciljem predstavljanja i otkrivanja novih proizvoda i usluga, istraživanje novih poslovnih mogućnosti kako bi pronašli nove potencijalne klijente i dobavljače te partnera za zajedničko ulaganje ili inovacijske projekte.
Tko može sudjelovati?
Događaj je namijenjen tvrtkama koje djeluju u nautičkom sektoru, bilo da su proizvođači ili pružatelji usluga.
Glavni sektori interesa:
BrodogradnjaBrodska opremaMetalopreradaObnovljivi izvori energijeStrojarstvo i projektiranjePlastikaUslugeOstalo
Zašto sudjelovati?
Pula Boat Fair je najbrže rastući sajam nautičkog sektora na jadranskom području i predstavlja vrlo atraktivnu međunarodnu ponudu tvrtkama koje žele promovirati svoje proizvode i pronaći nove poslovne mogućnosti.
Sudjelovanje na poslovnim susretima PBF je besplatno, a sudionici će dobiti sve potrebne materijale, akreditacije za ulaz na sajam, kavu i osvježenje u pauzama.
Kako se prijaviti?
Prijava se vrši on-line putem linka: http://pulaboat.talkb2b.net/hr
Rokovi
03. listopad 2014: On-line registracija 10. listopada 2014: Izbor potencijalnih poslovnih partnera za B2B 16. listopada 2014: Business to Business susret
Za sva pitanja, molimo da se obratite kontakt osobama u HGK:
Denis Hrelja,
HGK ŽK Pula dhrelja@hgk.hr, tel: 052/ 378 103
Jelena Ravlić,
HGK- Europska poduzetnička mreža, jravlic@hgk.hr, tel: 01/ 4606 824
Više informacija o sajmu: http://www.pulaboat.com/

Povezivanje europskih klastera u Bruxellesu
2014-10-20 08:00
Dana 20. listopada 2014, opća uprava Europske komisije za poduzetništvo i industriju organizirati će u Bruxellesu veliko događanje za povezivanje europskih klastera u okviru konferencije posvećene Europskim klasterima 2014. Konferencija je organizirana od strane Opće uprave Europske komisije za poduzetništvo i industriju, s ciljem poticanja suradnje europskih klastera. Ovaj događaj povezivanja europskih klastera predstavlja jedinstvenu priliku za predstavnike europskih klasterskih organizacija zainteresiranih za istraživanja mogućnisti za suradnju na zajedničkim područjima interesa poput sektorske suradnje, po pitanju tržišnog usmjerenja svojih malih i srednjih poduzeća, itd. Ovaj poziv je objavljen na web stranici European Cluster Collaboration Platform (ECCP) (www.clustercollaboration.eu) i iskaz interesa za sudjelovanje mora biti podnesen elektroničkim putem do ponoći 15. rujna 2014. Detaljnije informacije možete pronaći putem poveznice.

Misija za rast - istražite mogućnosti koje nudi NR Kina
2014-10-21 08:00 - 2014-10-23 18:00
U organizaciji Europske komisije od 21. do 23. listopada 2014. godine organizira se odlazak Misije za rast (Mission for growth) u grad Chengdu u Kini i sudjelovanje na 9. Sajmu za poslovno tehnološku suradnju EU-a i Kine.
Glavni su ciljevi ove misije su promicanje održivog i cjelovitog rasta u EU-u i Kini, pomoć europskim tvrtkama, posebno malim i srednjim poduzećima pri međunarodnom poslovanju i iskorištavanju poslovnih mogućnosti u Kini, sudjelovanjem na poslovnim susretima lokalnim poduzetnicima.
Uzimajući u obzir specifične interese europskih i kineskih industrija, predstavnici sljedećih sektora definirani su kao sudionici Misije za rast u Chengdu:
zaštita okolišaobnovljivi izvori energijebiofarmacija i biotehnologijamoderna poljoprivreda (uključuje ekološku poljoprivredu, sigurnost i kvalitetu hrane, R&D u području poljoprivredne znanosti i tehnologije)zrakoplovstvoICT
Preliminarni program nalazi se u Pratećim dokumentima, a više informacija o Misiji dostupno je i na poveznici. Registrirati se za sudjelovanje možete online putem na poveznici.
Misija se odvija istodobno kada i 9. Sajam za poslovno-tehnološku suradnju EU-a i Kine (IX. EU-China Business and Technology Cooperation Fair). Na ovogodišnjem se sajmu očekuje okupljanje od 800 do 1000 sudionika, predstavnika malih i srednjih poduzeća, klastera, poslovnih udruga, R&D institucija te tijela državne uprave. Registrirati se za sudjelovanje možete online putem na poveznici.
Sudjelovanje je u Misiji za rast besplatno, dok participacija na 9. Sajmu za poslovno-tehnološku suradnju EU-a i Kine (IX. EU-China Business and Technology Cooperation Fair) iznosi 100 eura po osobi, što uključuje info materijale, pristup različitim forumima, cocktail party u povodu otvorenja, poslovne ručkove, gala večeru, B2B susrete s uslugama prevođenja, organizirane poslovne posjete, prijevoz od zračne luke i do nje)
Sudionici sami snose troškove prijevoza (povratna avionska karta do Chengdua) i troškove hotela. Organizator je dogovorio grupne rezervacije i povoljnije cijene u hotelu Sichuan Jinjiang Hotel u gradu Chengdu te na letovima kompanija Air France i KLM-a. Više detalja o ponudama dostupno je na poveznici.
Kontakti za dodatne informacije:
Anna Sole Mena (Anna.SOLE-MENA@ec.europa.eu) Tel.: +32 229-66501Elena Lazzarotto (Elena.LAZZAROTTO@ec.europa.eu)Tel.: +32 229-83033Jessica Stampa (Jessica.STAMPA@ec.europa.eu)Tel.: +32 229-94458

Radionica:
2014-10-24 13:46
Europska poduzetnička mreža i Ured za transfer tehnologije Sveučilišta u Splitu organizira radionicu “SME Instrument za inovacijske projekte poduzetnika” koja će se održati
u petak, 24.10.2014. godine, u 10 sati u Sveučilišnoj knjižnici Split.
Ukoliko ste mali ili srednji poduzetnik koji razvija inovativnu ideju s visokim tržišnim potencijalom, imate mogućnost prijaviti se na SME Instrument program i ostvariti sufinanciranje Vašeg projekta u iznosu od minimalno 50.000,00 EUR u prvoj fazi. Također, SME Instrument program namijenjen je i istraživačima koji su zainteresirani ponuditi svoje ekspertize i sudjelovati u aktivnostima projekta.
U okviru događanja „SME Instrument za inovacijske projekte poduzetnika“ informirat ćete se o detaljima SME Instrumenta, načinu prijave te evaluaciji projekata. Članica Programskog odbora Obzor 2020., Antonija Mršić iz Ministarstva poduzetništva i obrta te nacionalna kontakt osoba za mala i srednja poduzeća Obzor 2020. i Renato Vrebac iz Hrvatske agencije za malo gospodarstvo, inovacije i investicije prezentirat će Vam programe financiranja poduzetničkih inovacija. Nikola Balić iz Ureda za transfer tehnologije Sveučilišta u Splitu prezentirat će usluge Europske poduzetničke mreže koja Vam stoji na raspolaganju prilikom prijave i provedbe projekata, dok će direktor Znanstveno-tehnologijskog parka Sveučilišta u Rijeci, Boris Golob podijeliti svoja iskustva kao evaluator programa SME Instrument. Na kraju prezentacijskog dijela događanja pozivamo Vas na interaktivnu radionicu na kojoj ćemo odgovarati na konkretna pitanja o Vašim projektnim idejama. Program i poziv događanja dostupan je na sljedećoj poveznici.
Za besplatno sudjelovanje na radionici molimo da se prijavite na sljedećoj poveznici, a ukoliko ste zainteresirani za individualno savjetovanje molimo da nam u prijavi kratko opišete Vašu ideju.
U rujnu 2014. godine objavljeno je prvih 155 primatelja bespovratnih sredstava iz SME Instrumenta, o čemu više možete saznati na sljedećoj poveznici.
Ured za transfer tehnologije Sveučilišta u Splitu Vam stoji na raspolaganju za sva dodatna pitanja.

Poslovni susreti: Superwomen Matchmaking 2014, Finska
2014-10-24 15:38
Superwomen Matchmaking 2014 je događaj koji organizira Enterprise Europe Network u Finskoj i ELY-Centar za jugozapadnu Finsku u okviru Sajma ženskih vještina.
Ovo je izvrsna prilika za žene poduzetnice da:– pronađu novog poslovnog partnera– prošire poslovanje na nova tržišta– komercijaliziraju inovaciju ili razviju proizvod– postanu konkurentnije na europskom tržištu
Zašto sudjelovati na B2B događanju?
– jednostavan i troškovno učinkovit način kako bi pronašli nove međunarodne poslovne partnere, podizvođače, istraživačke ili tehnološke partnere – do 12 unaprijed dogovorenih sastanaka u jednom danu – prilika za upoznavanjem najnovijih trendova i inovacija Zastupljeni sektori na B2B:
Kreativna industrija (uključujući dizajn, tekstil, ICT) Turizam (uključujući i informatičko rješenje) Znanost (Life science)
Kada? Petak, 24. listopada 2014 od 10:00 – 17:30
Gdje? Turku Fair Center, Messukentänkatu 9-13, Turku, Finska
Registracija? poslovni razgovori su besplatni. Cijena ulaznice na sajam je 15 €. (Tvrtkama koje ne dođu, a prijavile su se za razgovore, naplatit će se 150 €). Online registracija na: http://www.b2match.eu/superwomen2014/registration
Više informacije o Skilled Women Trade Fair 2014: http://turunmessukeskus.fi/en/messut-ja-tapahtumat/osaava-nainen/home

Poziv na poslovne susrete HORIZON 2020: Istraživanje, razvoj i inovacije
2014-11-02 12:29
Poslovni susreti HORIZON 2020, koji će se održati 2. studenog 2014. u Ostravi, Češka, otvoreni su za sve istraživače, poduzetnike i inovatore u potrazi za projektnim partnerima.
Sudionici imaju jedinstvenu priliku: • pripremiti projektni prijedlog za natječaj Horizon 2020, • birati partnere i sastaviti konzorcij za R & D projekte, • ubrzati inovacije, • razmjenjivati ideje, • prezentirati nove tehnologije, • razgovarati o mogućnostima suradnje, • susresti predstavnike istraživačkih instituta, sveučilišta i tvrtki iz različitih zemalja • ..sve to u jednom danu, na jednom mjestu, licem u lice.
Sudionici mogu imati do 15 unaprijed zakazanih bilateralnih susreta (jedan sastanak traje do 20 minuta).
Sudjelovanje na susretima je besplatno, a registracija se vrši na niže navedenoj internet stranici:
https://b2bharmo.com/Ostrava_H2020
Nakon registracije, svaki sudionik odabire tvrtke za bilateralne sastanke, a isto tako I tvrtke iz drugih zemalja mogu zatražiti sastanak s našom tvrtkom. Samo oni sastanci koji su potvrđeni sa obje strane biti će uneseni u raspored sastanaka svake pojedine tvrtke.
Ovo događanje organizirano je od strane Europske poduzetničke mreže, uz potporu Europske komisije i središnjih tijela državne administracije, Ministarstva industriju i trgovinu Češke Republike, Ministarstva Obrazovanja, sporta I mladih Češke Republike I Ministarstva obrazovanja, znanosti, istraživanja i sporta Slovačke Republike.

Saznajte pojedinosti nove Opće uredbe o skupnom izuzeću
2014-11-03 08:00 - 2014-11-04 16:00
Europska komisija je 21. svibnja 2014. godine usvojila novi tekst Opće Uredbe o skupnom izuzeću (eng. General Block Exemption Regulation – GBER). Novom Uredbom znatno je proširen obujam izuzeća od prethodnih pravila obavještavanja o dodjeli državnih potpora poduzetnicima. Prema izmijenjenoj Uredbi, zemlje članice bit će u mogućnosti dodijeliti više potpora odnosno veće iznose potpora bez prethodnog obavještavanja i traženja odobrenja od strane Komisije. Razlog za ovu promjenu je manja vjerojatnost da će ove izmjene dovesti do prekomjernog narušavanja tržišnog natjecanja unutar Jedinstvenog tržišta EU. Uredba je stupila na snagu 1. srpnja 2014.
Obzirom na kompleksnu problematiku te činjenicu da nova pravila proširuju obujam izuzeća, zadovoljstvo nam je pozvati Vas na seminar „GBER – Novosti u okviru nove Opće uredbe o skupnom izuzeću?“, koji će se održati 03. studenog 2014. u prostorijama HGK, Nova cesta 3-7, s početkom u 10:00 sati.
Detaljnije informacije o događanju, kao i prijavnicu možete pronaći u pratećim dokumentima.

Poziv na poslovne susrete na sajmu Midest u Parizu, 4.-7. studenog 2014.
2014-11-04 10:42
Poslovni susreti na sajmu Midest, najvećem svjetskom sajmu industrijskog podugovaranja, biti će mjesto na kojemu će tvrtke koje imaju ciljani i niskobudžetni pristup međunarodnim tržištima imati priliku stvoriti održive odnose i ojačati partnerske veze sa podizvođačima.
Sajam MIDEST poznat je kao jedna od najvažnijih svjetskih ključnih platformi za industrijske kooperante na međunarodnoj razini a organiziran je s ciljem da se na jednom mjestu organizira susret sudionika u lancima opskrbe i potražnje u podizvođačkoj zajednici. Ovaj renomirani međunarodni sajam služi kao mjesto gdje se sklapaju partnerstva, a proizvođači, dobavljači, sastavljači i kupci sastaju na različitim razinama.
Gledano u brojkama, u okviru ovoga sajma od 2011. godine okupilo se više od 450 tvrtki iz 25 zemalja, održano je više od 3000 poslovnih sastanaka i sudjelovalo je 120 partnera iz 50 zemalja.
MIDEST u 2013. godini:
– 1,702 izlagača
– 40% izlagača iz 38 zemalja
– 42,101 profesionalaca iz svih sektora industrije
– 15% posjetitelja iz 85 zemalja
– Sudjelovanje više od 50 stranih organizacija
Prednosti za Vašu tvrtku:
4 dana konkretnih poslovnih razgovoraUnaprijed dogovoreni poslovni sastanciCiljani i niskobudžetni pristup međunarodnim tržištimaBolje vizibilnost izlagača i posjetitelja sajmaPozivnice za domjenke koji imaju za cilj umrežavanje sudionikaTV pozornica i ostale inovativne uslugeŠiroka međunarodna mreža partnera stručna pomoć na licu mjesta
Sektori koji će biti zastupljeni na ovim poslovnim susretima su:
– Metaloprerađivački
– obrada plastike, gume i kompozitnih materijala
– obrada drva
– obrada drugih materijala (staklo, keramika..)
– elektronika i struja
– mikrotehnike
– površinski tretmani, toplinski tretmani i završna obrada
– Industrijska spajala
– Industrijske usluge

Sve dodatne informacije o događanju možete pronaći na linku putem kojeg se također vrši i on-line prijava:
www.een-matchmaking.com/midest2014

Uvjeti sudjelovanja:
Za izlagače: 95 eura, 50 eura za drugog izlagača
Za posjetitelji: 100 eura, 50 eura za drugog posjetitelja

Poziv na EU INFO DANE Poduzetničke akademije
2014-11-06 13:01 - 2014-11-08 13:01
PODUZETNIČKA AKADEMIJA 06.-08.11.2014.
Poduzetnička akademija i razvijanje poslovanja uz pomoć Europske poduzetničke mreže iznimno je važna komponenta izložbe BUDI UZOR®/INOVA®. Naime, to je mjesto za dobivanje ključnih informacija u vezi poslovanja, mjesto pronalaska partnera, kupaca, dobavljača ili unapređenje ekološkog aspekta proizvodnje. A sve je podređeno povećanju konkurentnosti poduzetnika i olakšavanju nastupa na EU tržištu.
TERA Tehnopolis kao parter u Europskoj poduzetničkoj mreži – EEN, te uz pomoć mrežnih partnera i instrumenata, podupire poduzetnike u njihovom izlasku na tržište EU. Stoga Vas ovim putem pozivamo na sudjelovanje u EU INFO DANIMA Poduzetničke akademije kako biste prikupili niz korisnih informacija za vaše poslovanje.
Ovim putem Vas pozivamo da posjetite međunarodnu izložbu BUDI UZOR®/INOVA® i sudjelujete u Poduzetničkoj akademiji koja se održava od06.-08. studenog 2014.DetaljanProgram Poduzetničke akademije (str. 3. i 4.) pogledajte u privitku.

10. BUDI UZOR®/39. INOVA® - ovogodišnja najveća izložba inovacija u jugoistočnoj Europi
2014-11-06 15:08
UMREŽAVANJEM DO USPJEHA
Imate ideju. Nedostaje vam prototip? Želite provjeriti inovativnost i mogućnost komercijalizacije vlastite inovacije? Trebate partnera, kupca, dobavljača ili djelatnika? Odgovore na ova te mnoga druga pitanja možete pronaći na ovogodišnjoj izložbi BUDI UZOR®/INOVA®.

10. BUDI UZOR®/39. INOVA® je najveća izložba inovacija u jugoistočnoj Europi ove godine. Glavni organizator ovogodišnje izložbe je Tera Tehnopolis d.o.o. uz suorganizaciju Hrvatskog saveza inovatora, Hrvatske udruge inovatora poduzetnika i Sveučilišta Josipa Jurja Strossmayera u Osijeku. Izložba se održava od 6. do 8. studenoga 2014. u dvorani Gradski vrt u Osijeku, a glavni moto ovogodišnje izložbe je UMREŽAVANJEM DO USPJEHA (engl. NETWORKING 4 SUCCESS). Na ovogodišnjoj izložbi BUDI UZOR®/INOVA® očekujemo više od 500 sudionika iz više od 15 država sudionika. Uvidom u već prijavljene inovacije razvidan je porast u kvaliteti inovacija i zaštiti intelektualnog vlasništva.
Inovativni dio svijeta na tri dana se seli upravo u Osijek. Pogled na potpuno drugačiji svijet može nas pomaknuti za nekoliko godina unaprijed. Do sada nerealno može postati realnim, a nemoguće i neostvarivo možda ćemo upravo tada dotaknuti. Među najimpresivnijim inovacijama možete pronaći i potpuno jednostavne izume koji nam mogu olakšati svakodnevni život. No inovativnost nećete doživjeti samo proučavanjem izložaka. Ovogodišnji BUDI UZOR®/INOVA® je izvrsno mjesto za dobivanje ključnih informacija u vezi poslovanja, mjesto pronalaska partnera, kupca, dobavljača ili djelatnika. A sve je podređeno povećanju konkurentnosti i olakšavanju nastupa na EU tržištu. Sudjelovanje na izložbi može riješiti problem prijaviteljima različitih projekata, kojima sudjelovanje na izložbama inovacija predstavlja osnovni ili dodatni uvjet.

TERA TEHNOPOLIS i Hrvatska udruga inovatora poduzetnika – HUIP omogućavaju svojim članovima sudjelovanje po najpovoljnijim uvjetima. Ukoliko ste zainteresirani, rokovi za prijavu sudjelovanja su produženi. Za sudjelovanje u natjecanju u pisanju studentskih poslovnih planova i Poduzetničkoj akademiji rok je produžen do 30. rujna 2014. godine. Za sudjelovanje na izložbi inovacija i prototipova rok prijave je produžen do 15. listopada 2014. godine. Prijaviti se možete na broj telefona 031/251-000 ili e-poštom na ured@tera.hr.
Posebnost ovogodišnje izložbe je istovremeno održavanje Smotre Sveučilišta Josipa Jurja Strossmayera u Osijeku. Budući studenti mogu doznati što im nude sve sastavnice Sveučilišta koje prezentiraju svoje studijske programe, upoznaju ih s uvjetima upisa i trajanjem studiranja, uvjetima smještaja tijekom studija u Osijeku i općenito o studentskom životu. Kako primijeniti stečena znanja tijekom studija, studenti mogu doznati na štandovima Sveučilišta ili na štandovima BUDI UZOR®/INOVA®. No ovogodišnja izložba nije samo o edukaciji i zapošljavanju. Kulturni i zabavni program najbogatiji je do sada. Natjecanje parova u turniru stolnog nogometa, DOMIMAT® kup, Turnir u stolnom kuglanju, degustacije, koncerti, kazališne priredbe i još puno toga organizirani su s namjerom demonstracije dvije važne stvari: „kako izgleda studirati i poslovati u Osijeku“.

4. Poslovni forum podunavske regije (DRBF)
2014-11-06 16:43 - 2014-11-07 16:43
4. Poslovni forum podunavske regije (DRBF)
Vrijednosni lanac u prehrambenoj industriji
Poslovni forum podunavske regije održat će se po četvrti put u Beču, 6. i 7.studenog, pod pokroviteljstvom Austrijske gospodarske komore. Više od 500 sudionika i 50 međunarodnih predavača iz sektora prehrambene industrije i prerade hrane, kao i ključnih donositelja odluka iz svih 14 zemalja podunavske regije, usredotočit će se na “Lance vrijednosti u prehrambenoj industriji”. Ostale glavne teme su “Borba protiv nezaposlenosti mladih” i “EU financiranje u Podunavlju”. Cilj ove konferencije je stvaranje produktivnog dijaloga između menadžera u privatnom i javnog sektora kako bi se odredile mjere za razvoj gospodarske zone uz rijeku Dunav.
Sudjelovanje na konferenciji se ne naplaćuje, a više informacija o samom događanju kao i o registraciji možete pronaći na linku http://drbf.converve.com.

Uvid u prehrambenu industriju u zemljama podunavske regije
Ovaj forum je prvi takve vrste koji je usredotočen isključivo na status quo i budućnost lanaca vrijednosti u prehrambenoj industriji u Podunavlju. Konferencija će se održati u okviru Strategije Europske unije za dunavsku regiju i internacionalizacijske kampanje „go international“, pokrenute od strane Saveznog ministarstva za znanost, istraživanje i gospodarstvo.
Ove godine konferencija će se baviti temom lanaca vrijednosti u prehrambenoj industriji. Druga tema posvećena je „Dual-track“ sustavu obrazovanja, koja je vrlo atraktivna za poslodavce i najučinkovitija u borbi protiv nezaposlenosti mladih. Osim toga sudionici će dobiti informacije o tome kako povući sredstva iz fondova Europske unije.
Sudionici će također imati priliku unaprijed organizirati individualne razgovore (B2B) s potencijalnim partnerima putem sljedećeg linka http://drbf.converve.com i posjetiti EXPO, gdje će tvrtke i organizacije iz Podunavlja predstaviti svoje usluge i proizvode.
Drugi dan je planiran izlet u nekoliko najinovativnijih austrijskih tvrtki iz prehrambene industrije i obrazovnog sektora.
Sudjelovanje je besplatno, ali je preporučljivo da se što prije registrirate na http://drbf.converve.com

EEN gospodarski susreti Smart Mobility Match 12. studenog u Torinu
2014-11-12 08:00 - 2014-11-14 17:00
U sklopu konferencije Smart Mobility World koja će se održati od 12. – 14. studenog u Torinu na temu razvoja novih tehnologija vezanih za mobilnost u 21. stoljeću, organizirani su i gospodarski susreti (brokerage event) Smart Mobility Match.
Gospodarski susreti će se održati 13. studenog u organizaciji Europske poduzetničke mreže, odnosno Hrvatske agencije za malo gospodarstvo, inovacije i investicije (HAMAG—BICRO) kao partnera događanja, čime su hrvatski sudionici oslobođeni plaćanja kotizacije. Cilj događanja je omogućiti individualne susrete između prisutnih predstavnika poduzeća, sveučilišta i istraživačkih centara iz cijele Europe, a koji su sudjelovali u razvoju novih rješenja kako za digitalne infrastrukture za buduće Smart gradove tako i u razvoju tehnologija i rješenja za Smart mobilnost.
Glavni fokus posredovanja biti će usmjeren na natječaje programa Obzor 2020 (Smart,Green and Integrated Transport).
Za sudjelovanje na Smart Mobility Match posredničkim susretima možete se prijaviti na Smart Mobiity Match.
Više o samoj konferenciji Smart Mobility World.
